ᱯᱟᱛᱛᱚᱢ ᱮᱹ ᱛᱷᱟᱱᱩ ᱯᱤᱞᱟᱭᱤ

ᱯᱟᱛᱛᱚᱢ ᱮ. ᱛᱷᱟᱱᱩ ᱯᱤᱞᱟᱭᱤ (᱑᱕ ᱡᱩᱞᱟᱭ ᱑᱘᱘᱕ - ᱒᱗ ᱡᱩᱞᱟᱭ ᱑᱙᱗᱐)  ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱑᱙᱖᱐ ᱠᱷᱚᱱ ᱑᱙᱖᱒ ᱫᱷᱟᱹᱵᱤᱡ ᱠᱮᱨᱟᱞᱟ ᱯᱚᱱᱚᱛ ᱨᱤᱱᱤᱡ ᱫᱚᱥᱟᱨ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ ᱩᱱᱤ ᱫᱚ ᱯᱚᱧᱡᱟᱵᱽ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱾ ᱟᱨ ᱟᱡ ᱫᱚ ᱠᱮᱨᱟᱞᱟ ᱨᱟᱡᱽᱟᱹᱨᱤ ᱨᱮ ᱫᱚ ᱛᱟᱞᱢᱟ ᱦᱚᱲ ᱞᱮᱠᱟᱛᱮ ᱠᱚ ᱢᱟᱱᱟᱣ ᱟᱠᱟᱫᱮᱭᱟ ᱾

ᱮᱛᱚᱦᱚᱵ ᱡᱤᱭᱚᱱ
ᱛᱤᱨᱩᱵᱚᱱᱚᱱᱛᱚᱯᱩᱨᱚᱢ ᱨᱮᱭ ᱡᱟᱱᱟᱢ ᱟᱠᱟᱱ ᱮ. ᱛᱷᱟᱱᱩ ᱯᱤᱞᱚᱭᱤ ᱟᱜ ᱡᱟᱱᱟᱢ ᱫᱚ ᱢᱤᱫ ᱱᱟᱭᱚᱨ ᱜᱷᱟᱨᱚᱸᱡᱽ ᱨᱮ ᱵᱚᱨᱫᱟ ᱟᱭᱟᱨ ᱟᱨ ᱤᱥᱥᱣᱚᱨᱤ ᱟᱢᱢᱟ ᱨᱤᱱ ᱦᱚᱯᱚᱱ ᱞᱮᱠᱟᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾  ᱯᱚᱱᱚᱛ ᱠᱤᱨᱥᱤ ᱵᱤᱵᱷᱟᱜᱽ ᱨᱮ ᱡᱚᱜᱚ ᱢᱩᱠᱷᱤᱭᱟᱹ ᱞᱮᱠᱟᱛᱮ ᱠᱟᱹᱢᱤᱭᱮᱫ ᱛᱩᱞᱩᱡ, ᱩᱱᱤ ᱫᱚ ᱠᱟᱹᱱᱩᱱ ᱵᱤᱨᱫᱟᱹᱜᱟᱲ, ᱛᱤᱨᱩᱵᱚᱱᱚᱱᱛᱚᱯᱩᱨᱚᱢ ᱠᱷᱚᱱ ᱠᱟᱹᱱᱩᱱ ᱨᱮᱱᱟᱜ ᱰᱤᱜᱽᱨᱤᱭ ᱟᱢᱮᱱ ᱠᱮᱫ-ᱟ ᱟᱨ ᱢᱤᱫ ᱩᱠᱤᱞ ᱞᱮᱠᱟᱛᱮ ᱟᱡᱟᱜ ᱠᱟᱹᱱᱩᱱᱤᱭᱟᱹ ᱦᱮᱣᱟᱛ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱟᱡᱤᱡ ᱜᱩᱨᱩ ᱮ. ᱱᱟᱨᱟᱭᱚᱱ ᱯᱤᱞᱞᱚᱭᱤ ᱟᱜ ᱩᱫᱽᱜᱟᱹᱣ ᱨᱮ, ᱩᱱᱤ ᱱᱟᱣᱟ ᱛᱮ ᱵᱮᱱᱟᱣ ᱟᱠᱟᱱ ᱛᱨᱟᱵᱚᱬᱠᱳᱨ ᱯᱚᱱᱚᱛ ᱠᱚᱸᱜᱽᱨᱮᱥ ᱥᱮᱫ ᱮ ᱴᱟᱱᱟᱣ ᱮᱱᱟ ᱟᱨ ᱟᱡᱟᱜ ᱟᱺᱜᱤᱵᱷᱟᱨ ᱥᱚᱨᱠᱟᱨ ᱞᱟᱹᱜᱤᱫ ᱦᱩᱞᱥᱟᱹᱭ ᱯᱟᱦᱴᱟ ᱨᱮ ᱯᱩᱨᱟᱹ ᱚᱠᱛᱚ ᱦᱮᱣᱟᱛ ᱮ ᱵᱟᱹᱜᱤᱭᱟᱫ-ᱟ ᱾ ᱱᱟᱨᱟᱭᱚᱱ ᱯᱤᱞᱞᱚᱭᱤ ᱫᱤᱥᱚᱢ ᱵᱤᱨᱳᱫᱷᱤ ᱢᱚᱠᱚᱨᱫᱚᱢᱟ ᱛᱟᱭᱚᱢ, ᱩᱱᱤ ᱫᱚ ᱛᱨᱟᱵᱚᱬᱠᱳᱨ ᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱟᱜ ᱟᱡᱟᱜ ᱧᱮᱞ ᱡᱚᱛᱚᱱ ᱨᱮᱭ ᱛᱚᱨᱟᱣ ᱠᱮᱫ-ᱟ ᱾

ᱨᱟᱡᱽᱟᱹᱨᱤ ᱠᱟᱹᱢᱤᱦᱚᱨᱟ
ᱯᱟᱛᱛᱚᱢ ᱛᱷᱟᱱᱩ ᱯᱤᱞᱟᱭᱤ ᱚᱱᱟ ᱚᱠᱛᱚ ᱨᱮ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱤᱱᱤᱡ ᱱᱮᱛᱟ ᱠᱷᱚᱱ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱛᱤᱱ ᱡᱚᱦᱚᱜ ᱛᱨᱟᱵᱚᱱᱠᱳᱨ ᱥᱟᱢᱨᱟᱡᱽᱭᱚ ᱢᱤᱫ ᱯᱷᱩᱨᱜᱟᱹᱞ ᱯᱚᱱᱚᱛ ᱵᱮᱱᱟᱣ ᱮᱱᱟ ᱟᱨ ᱛᱟᱭᱚᱢ ᱛᱮ ᱛᱨᱟᱵᱚᱱᱠᱳᱨ-ᱠᱳᱪᱤᱱ ᱵᱮᱱᱟᱣ ᱞᱟᱹᱜᱤᱫ ᱠᱳᱪᱤᱱ ᱨᱮ ᱢᱮᱥᱟᱭᱮᱱᱟ, ᱟᱨ ᱥᱚᱝᱵᱤᱫᱷᱟᱱ ᱥᱚᱵᱷᱟ ᱨᱮ ᱯᱚᱱᱚᱛ ᱨᱤᱱᱤᱡ ᱪᱟᱪᱞᱟᱣᱤᱭᱟᱹ ᱠᱷᱚᱱ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ